**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т\_\_\_\_\_\_\_\_\_\_**

**Проект**

**П О С Т А Н О В Л Е Н И Е №……………**

**от …………………… 2018 г.**

За изменение и допълнение на Правилника за прилагане на Закона за опазване на земеделските земи, приет с Постановление № 240 на Министерски съвет от 1996 г. (обн., ДВ, бр. 84 от 1996 г., изм. и доп., бр. 100 от 1997 г., бр. 14, 48 и 63 от 2000 г., бр. 41 и 66 от 2001 г., бр. 31 от 2003 г., бр. 41 от 2004 г., бр. 75 и 78 от 2006 г., бр. 45, 71 и 95 от 2008 г., бр. 62 от 2009 г., бр. 39 и 50 от 2011 г., бр. 35 от 2012 г., бр. 34 от 2016 г. и бр. 79 от 2017 г.)

### § 1. В чл. 28 се правят следните изменения:

### Алинея 1 се изменя така:

### „(1) Необходимата площадка или трасе за изграждане или разширяване на обекта върху земеделски земи се определя със скица на имота или скица-проект, когато площадката е за част от имота, с посочени граници и площ, определени с геодезическите координати на определящите ги точки.“

### Алинея 2 се изменя така:

### „(2) За линейните обекти на техническата инфраструктура се представя трасе с предварителен проект по чл. 126, ал. 6, т. 1 от Закона за устройство на територията.“

### § 2. В чл. 29, ал. 1 се правят следните изменения:

### 1. Основният текст се изменя така: „Собственикът на земята или инвеститорът на обекта представя обяснителна записка, в която посочва:“

### 2. В т. 1 думите „вид и степен на възможно отрицателно въздействие върху околната среда и човешкото здраве за ПУП и обекти, за които не се изисква извършване на екологична оценка или оценка на въздействието върху околната среда по реда на глава шеста от Закона за опазване на околната среда“ се заличават.

### 3. Точка 2 се изменя така:

### „2. местоположението на обекта - местност, землище на населеното място и неговата категория, община, област, отстояние от границите на общия и/или подробен устройствен план на населеното място, отстояние от републиканската пътна мрежа и от други най-близки съществуващи обекти и селищни образувания;“

### 4. В т. 3 думите „и трасета на мрежи и съоръжения на техническата инфраструктура, свързана с обекта, пътни връзки, площадки за рекултивация (подобряване) и за хумусни депа за временно ползване“ се заличават.

### § 3. В чл. 30 се правят следните изменения:

### В ал. 1:

### а) точка 2 се изменя така:

### „2. скица на имота или скица-проект, когато площадката е за част от имота, с посочени граници и площ, определени с геодезическите координати на определящите ги точки, в два екземпляра;“

### б) точка 7 се изменя така:

### „7. Обяснителна записка по чл. 28“

### в) точка 8 се отменя.

### В ал. 4 думите „с проекта за ПУП“ се заменят със „със скица на имота или скица-проект, когато площадката е за част от имота, с посочени граници и площ, определени с геодезическите координати на определящите ги точки“;

### В ал. 9 думите „по ал. 1, т. 3, 4 и 8“ се заменят с „по ал. 1, т. 3 и 4“.

### § 4. В чл. 35 се правят следните изменения и допълнения:

### Създава се нова ал. 1:

### „(1) При влязло в сила решение за утвърждаване на окончателна площадка и/или трасе заинтересованото лице може да поиска разрешение за изработване на подробен устройствен план по реда на Закона за устройство на територията.“

### Досегашните ал. 1 и 2 стават съответно ал. 2 и 3.

### § 5. В чл. 40, ал. 1 се създава т. 6:

### „6. здравно заключение, издадено по реда на чл. 18 от Наредба № 36 от 2009 г. за условията и реда за упражняване на държавен здравен контрол (ДВ, бр. 63 от 2009 г.).“

### § 6. В чл. 44, ал. 2 думите „утвърждаване на площадката или трасето на обекта“ се заменят с „влизането в сила на подробния устройствен план“.

### § 7. В чл. 45 се правят следните изменения:

### В ал. 5 изречение второ се заличава.

### Алинея 6 се изменя така:

### „(6) В случаите по ал. 5, в 14-дневен срок от влизането в сила на подробния устройствен план органът, одобрил плана, изпраща на министъра на земеделието, храните и горите копие от него, придружено с констативен акт, удостоверяващ влизането му в сила, регистър на засегнатите имоти и решенията, определящи значението на обектите. Министърът на земеделието, храните и горите или оправомощено от него длъжностно лице издава удостоверение, което да послужи за служебно отразяване на промяната на предназначението на земеделската земя в съответните регистри. Отказът за издаване на удостоверение подлежи на оспорване по реда на Административнопроцесуалния кодекс.“

### § 8. В чл. 64 ал. 2 се изменя така:

### „(2) Решението за утвърждаване на окончателна площадка за проектиране на обект губи правно действие, ако след изтичане на една година от влизането в сила на подробния устройствен план заинтересованото лице не направи искане за промяна предназначението на земята. Когато обектът се изгражда на етапи, решението за утвърждаване на площадка или трасе губи правно действие, ако в едногодишен срок от влизането в сила на подробния устройствен план не бъде поискана промяна предназначението на земята за изграждане на първия етап. Посоченият едногодишен срок не се отнася за утвърдени трасета за проектиране и изграждане на национален обект или на общински обект от първостепенно значение, които стават публична държавна или публична общинска собственост.“

### § 9. В чл. 67, ал. 1 се създава изречение второ: „Когато реализирането на инвестиционното намерение не може да бъде осъществено поради наложени с нормативен или общ административен акт забрани и решението за промяна на предназначението на земеделската земя бъде отменено по искане на заинтересованото лице, заплатената такса по чл. 30, ал. 1 или 2 от ЗОЗЗ се възстановява.“

### § 10. В чл. 67в, ал. 8 думите „копие от молба и документ за заплатена такса за отразяване на решението в кадастралната карта, съответно в картата на възстановената собственост“ се заменят с „документ за заплатена такса“.

### § 11. В чл. 68, ал. 4 след думите „съответните министри“ се добавя „и ръководителите на други ведомства“.

### § 12. В чл. 70, ал. 4 думите „копие от молба и документ за заплатена такса за отразяване на решението в кадастралната карта, съответно в картата на възстановената собственост“ се заменят с „документ за заплатена такса“.

### 

Преходни и заключителни разпоредби

**§ 13.** В Правилника за прилагане на Закона за собствеността и ползването на земеделските земи, приет с Постановление № 74 на Министерския съвет от 1991 г. (обн. ДВ, бр.34 от 1991г., изм. и доп. бр.60 и 80 от 1991г., бр.34 от 1992г., бр.8, 72 и 87 от 1993г., бр.2, 100 и 103 от 1994г., бр.5, 48 и 95 от 1995г., бр.28, 43, 57, 61, 112 и 122 от 1997г., бр.18 от 1998г., бр.18 и 113 от 1999г., бр.41 и 44 от 2001г., бр.31 от 2003г., бр.69 и 86 от 2004г., бр.75 от 2006г., бр.17 от 2007г., бр.45 от 2008г., бр.62 от 2009г., бр.41 от 2010г., бр.39 и бр.50 от 2011г., бр.35 и 50 от 2012г., бр.21 от 2015г., бр.34 от 2016г. и бр.79 от 2017г.) се правят следните изменения и допълнения:

1. В чл. 36 ал. 7 се отменя.

2. В чл. 47:

а) в ал. 15, в изречение второ накрая се добавя „на заявителя, както и eдинен идентификационен код съгласно Закона за търговския регистър и регистъра на юридическите лица с нестопанска цел, когато заявлението се подава от юридическо лице или едноличен търговец” и се създава изречение трето: „При подаване на заявлението се представя документ за самоличност на заявителя или на упълномощено лице.“

б) в ал. 16:

аа) точки 5 и 7 се отменят;

бб) създават се нова т. 8 и т. 9:

„8. протокол от заседание на съответния оправомощен орган на юридическото лице, съдържащ решение за учредяване на ограничено вещно право върху имот/имоти от държавния поземлен фонд;

9. нотариално заверено пълномощно, когато заявлението се подава чрез пълномощник“;

вв) досегашната т. 8 става т. 10.

3. В чл. 47в:

а) в ал. 1, т. 5 след думите „по чл. 34, ал. 6 и 8 ЗСПЗЗ“ запетаята се заменя със съюза „и“, а думите „или към осигурителни фондове“ се заличават;

б) в ал. 3 думите „т. 7 - 9” се заменят с „т. 2, 7 - 9”.

4. В чл. 47и, ал. 5 накрая се добавя „ т. 2, 7 – 9“.

5. В чл. 47з:

а) в ал. 1 т. 4 и 7 се отменят;

б) в ал. 3 след думите „по ал. 1, т. 8“ се добавя „и документ за самоличност на заявителя или на упълномощеното от него лице“.

6. В чл. 47ш:

а) в ал. 2:

аа) основният текст се изменя така: „Право да подадат заявление за предоставяне под наем или аренда на заетите с трайни насаждения земеделски земи от ДПФ по ал. 1 имат само лицата, които отговарят на условията по т. 1 или 2, което се удостоверява със съответните документи. Заявлението се подава до директора на областната дирекция "Земеделие", в което се посочват землището, номерът на имота, видът на насаждението, както и eдинен идентификационен код съгласно Закона за търговския регистър и регистъра на юридическите лица с нестопанска цел, когато заявлението се подава от юридическо лице или едноличен търговец. При подаване на заявлението се представя документ за самоличност на заявителя или на упълномощено лице, като се прилагат следните документи:“;

бб) точки 1 - 3 се изменят така:

„1. документи, удостоверяващи обстоятелствата по ал. 1, т. 1 или 2;

2.нотариално заверено пълномощно, когато заявлението се подава чрез пълномощник;

3. протокол от заседание на съответния оправомощен орган на юридическото лице, съдържащ решение, съобразно заявлението.“

вв) точка 4 се отменя.

б) в ал. 4 след думата „предоставяне“ се добавя „и документи, удостоверяващи липсата на данъчни задължения, както и задължения към Държавен фонд "Земеделие", към държавния и общинския поземлен фонд, по чл. 34, ал. 6 и 8 от ЗСПЗЗ, както и по чл. 37в, ал. 7 и 10 от ЗСПЗЗ за земите по чл. 37в, ал. 3, т. 2 от ЗСПЗЗ“.

7. В чл. 47щ:

а) в ал. 2 думите „и изискващите се документи“ се заличават.

б) в ал. 4:

аа) в основния текст думите „и прилагат“ се заличават;

бб) точки 3 - 6 се отменят.

в) в ал. 6, изречение второ думите „които не отговарят на изискванията по ал. 4“ се заменят с „по които е установено, че заявителите имат задължения към Държавен фонд "Земеделие" и/или към държавния поземлен фонд“.

8. В чл. 56к, ал. 3 т. 1 се отменя.

9. В чл. 99, ал. 1:

a) в основния текст, изречение второ се изменя така: „Обстоятелствата по чл. 37и, ал. 1, изречение второ от ЗСПЗЗ, се проверяват служебно от комисията по чл. 100.“;

б) точки 1 - 4 се отменят.

10. В чл. 106, ал. 9:

а) в основния текст, изречение първо след думите „се посочват“ се добавя „eдинен идентификационен код съгласно Закона за търговския регистър и регистъра на юридическите лица с нестопанска цел, когато заявлението се подава от юридическо лице или едноличен търговец“;

б) точка 1 се отменя.

11. В чл. 110, ал. 4:

а) в основния текст думите „чл. 23 от Закона за търговския регистър“ се заменят със „Закона за търговския регистър и регистъра на юридическите лица с нестопанска цел“;

б) точки 1 и 4 се отменят.

**§ 14.** Постановлението влиза в сила от деня на обнародването му в „Държавен вестник”.

**МИНИСТЪР-ПРЕДСЕДАТЕЛ:**

**Бойко Борисов**

**ГЛАВЕН СЕКРЕТАР на Министерския съвет:**

**Веселин даков**

**Главен секретар на**

**Министерството на земеделието, храните и горите:**

**Георги Стоянов**

**Директор на дирекция „Правна”, МЗХГ:**

**Ася Стоянова**